Először rendezték meg az olívabogyószedő világbajnokságot.

A horvátországi Postirában nyolc európai ország és Új-Zéland csapatai mérték össze gyorsaságukat és ügyességüket: a négyfős együttesek kézi és gépi segítséggel végzett szedésben mérettettek meg.

Az eseményen részt vett Magyarország is. Mi több, a – közel 84 és fél kiló olívát begyűjtő (84,4 kg) – magyar csapat a harmadik helyen végzett!

- Ez egy remek hangulatú rendezvény. Amikor hallottunk az ötletről, úgy gondoltuk, itt kell lennünk, függetlenül attól, hogy nálunk gyakorlatilag nincsenek olajfák – mondta a magyar csapat kapitánya, Bárány Borbála.

Az olajbogyós tradíciókkal szintén nem rendelkező Hollandia lett a második (86,4 kg), a győzelmet a hazai, horvát együttes szerezte meg (107,6 kg).

- Most már hivatalos, hogy a legjobbak között vagyunk – összegzett szerényen a horvát csapatkapitány, Ivana Gospodnetic.

Az első olívabogyószedő világbajnokságon Görögország, Montenegró, Olaszország és Szlovénia, valamint – versenyen kívül – Franciaország vett még részt.